CELEX: C2005/171/48
Language: lv
Date: 2005-07-09 00:00:00
Title: Lieta T-169/05: Prasība pret Eiropas Kopienu Komisiju, ko Jean-Louis Giraudy iesniedza 2005. gada 20. aprīlī

9.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 171/29
            
         Prasība pret Eiropas Kopienu Komisiju, ko Jean-Louis Giraudy iesniedza 2005. gada 20. aprīlī
   (Lieta T-169/05)
   (2005/C 171/48)
   tiesvedības valoda — franču
   Eiropas Kopienu Pirmās instances tiesā 2005. gada 20. aprīlī izskatīšanai ir iesniegta prasība pret Eiropas Kopienu Komisiju, ko cēla Žans-Luī Žirodi [Jean-Louis Giraudy], ar dzīvesvietu Parīzē, kuru pārstāv Dominiks Vuajemo [Dominique Voillemot], avocat.
   Prasītāja prasījumi Pirmās instances tiesai ir šādi:
   
               —
            
            
               atcelt Komisijas 2005. gada 21. februāra lēmumu, kurā tā neatzīts Preses Ģenerāldirektorāta kļūdas un noraida prasītāja sūdzību;
            
         
               —
            
            
               atzīt, ka šīs kļūdas ir radījušas noteiktus un novērtējamus zaudējumus un ka starp šīm kļūdām un attiecīgajiem zaudējumiem pastāv cēloņsakarība;
            
         
               —
            
            
               tā rezultātā pasludināt finanšu atlīdzību par prasītājam nodarītajiem zaudējumiem par likumīgu un noteikt atlīdzību par morālo kaitējumu EUR 500 000 apmērā;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Notikumu laikā prasītājs bija Komisijas pārstāvniecības Francijā vadītājs. Pret viņu vērsto pārmetumu par it kā notikušajām nelikumībām, kas nelabvēlīgi ietekmēja Eiropas Savienības budžetu, rezultātā Eiropas Pretkorupcijas Aģentūra (OLAF) 2002. gada 18. novembrī veica operāciju Komisijas pārstāvniecības telpās. Nākamajā dienā prasītājs tika pārcelts uz Briseli un viņam tika aizliegts kontaktēties kā Komisijas iekšienē, tā arī ārpus Komisijas.
   Prasītājs tāpat apgalvo, ka Komisijas 2002. gada 21. novembra preses paziņojums, kas tika plaši izplatīts, ir sabojājis masu medijos viņa reputāciju. Atbilstoši prasītāja teiktajam, OLAF2003. gada 6. maija ziņojumā tika konstatēts, ka pieņēmumi attiecībā pret viņu bija nepamatoti.
   Ar šo prasību prasītājs vēlas saņemt atlīdzību par kaitējumu, kas tam nodarīts šajā sakarā. Savas prasības pamatojumam viņš uzsver, ka viņš tika pārcelts nelikumīgi, bez attaisnojuma un pārkāpjot nevainīguma prezumpciju. Tāpat viņš apgalvo, ka Komisijas oficiālais pārstāvis nav ievērojis izmeklēšanas konfidencialitāti un sniedza publiskus paziņojumus, kas var sabojāt viņa reputāciju. Visbeidzot, viņš apgalvo, ka Preses Ģenerāldirektorāta ģenerāldirektors ir izdarījis noteiktus pieņēmumus attiecībā uz viņu, par kuru jūtīgumu tas nevarēja nezināt.